ai4bharat/Pralekha huggingface dataset:
PIB Headquarters
ஜூன் 1-ஆம் தேதியன்று வேலூர், கிருஷ்ணகிரியில் சிறப்பு பாஸ்போர்ட் முகாம்
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர், தங்களது விண்ணப்பங்களை சமர்ப்பிக்க ஏதுவாகவும், ஜூன் 1-ஆம் தேதி சனிக்கிழமை அன்று, வேலூர், மற்றும் கிருஷ்ணகிரியில் உள்ள அஞ்சலக பாஸ்போர்ட் சேவை மையங்களில், சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
01.06.2019 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு நாளை 29.05.2019 புதன்கிழமை பிற்பகல் 2.30 மணிக்கு தொடங்கும்.
வேலூர் அண்ணா சாலை மற்றும் கிருஷ்ணகிரி தர்மராஜா கோவில் சாலையில் உள்ள தலைமை அஞ்சலகங்களில் இயங்கும் அஞ்சலக பாஸ்போர்ட் சேவை மையங்கள்,  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 120 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்ய வேண்டும். ஏ.ஆர்.என்.  உருவாக்கி, இணையதளத்தின் வழியே உரிய கட்டணத்தைச் செலுத்தி, பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை, அச்சிட்ட வடிவத்தில் அந்தந்த அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான விண்ணப்பங்கள் மட்டுமே ஏற்றுக் கொள்ளப்படும்.
முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
இந்தத் தகவலை சென்னை மண்டல பாஸ்போர்ட் அதிகாரி வெளியிட்டுள்ள செய்திக்குறிப்பில் தெரிவித்துள்ளார்.
மத்திய அமைச்சரவை
இந்தியா-ஐஸ்லாந்து இடையே நீடித்த மீன்வள மேம்பாட்டுக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மீன்வளத் துறையில் இந்தியாவுக்கும், ஐஸ்லாந்துக்கும் இடையே கையெழுத்திடப்பட்ட புரிந்துணர்வு ஒப்பந்தம் குறித்து விளக்கப்பட்டது. இந்தப் புரிந்துணர்வு ஒப்பந்தம் 2019 செப்டம்பர் மாதம் 10 ஆம் தேதி கையெழுத்திடப்பட்டது.
புரிந்துணர்வு ஒப்பந்தத்தின் முக்கிய அம்சங்கள்:
- கடலோர, ஆழ்கடல் பகுதிகளில் அனுமதிக்கப்பட்ட மொத்த மீன் வளத்தை மதிப்பிடுதல் போன்ற பிரிவுகளில் பணியமர்த்தும் வகையில், விஞ்ஞானிகளையும், தொழில்நுட்ப நிபுணர்களையும் பரிமாறிக் கொள்வதற்கான வசதிகளை உருவாக்குதல்.
- நவீன மீன்பிடித்தல் மேலாண்மை, மீன் பதப்படுத்துதல் பிரிவில் பல்வேறு மேலாண்மை அம்சங்கள் குறித்து, மீன்வள நிபுணர்களுக்கு முக்கிய நிறுவனங்களில் பயிற்சி அளிக்கும் வசதி.
- அறிவியல் ரீதியிலான ஆராய்ச்சி முடிவுகள் மற்றும் இதர தகவல்களைப் பரிமாறிக்கொள்ளுதல்.
- மீன்பிடித்தல் தொடர்பான படிப்புகளில் நிபுணர்களையும், நிபுணத்துவத்தையும் பரிமாறிக் கொள்ளுதல். தொழில் மேம்பாட்டுக்கான ஆழ்கடல் மீன்பிடித்தல் மூலம் கிடைக்கும் மீன்களைப் பதப்படுத்தி சந்தைப்படுத்துதல்.
இந்தப் புரிந்துணர்வு ஒப்பந்தம், இந்தியா-ஐஸ்லாந்து இடையில் நிலவி வரும் நட்புறவை மேலும் வலுப்படுத்தும். இருதரப்பு விஷயங்கள் குறித்த ஆலோசனை உட்பட மீன்வளத்துறையில் ஒத்துழைப்புக்கான ஆலோசனைகளையும் இது மேம்படுத்தும்.
சுகாதாரம் மற்றும் குடும்ப நலத்துறை அமைச்சகம்
ஒரே நாளில் அதிகபட்சமாக 56,110 பேர் குணமடைந்துள்ளனர்
இந்தியாவில் குணமடைந்தவர்கள் விகிதம் 70 சதத்தை கடந்துள்ளது
இந்தியாவில் இதுவரை இல்லாது ஒரே நாளில் அதிகபட்சமாக 7,33,449 பரிசோதனைகள் செய்யப்பட்டுள்ளன
ஒருங்கிணைந்த கவனிப்பு முறையின் அடிப்படையில், பரவலைத் தடுக்கும் சிறப்பான உத்தி, தீவிரமான மற்றும் ஒருங்கிணைந்த பரிசோதனை, அவசர சிகிச்சை தேவைப்படும் நோயாளிகளுக்கு தரமான மருத்துவ சிகிச்சை அளித்தல் ஆகியவற்றின் விளைவாக கடந்த 24 மணி நேரத்தில் கொவிட்-19 தொற்றிலிருந்து 56,110 பேர் குணமடைந்துள்ளனர்.
மத்திய அரசு, மாநிலம் மற்றும் யூனியன் பிரதேசங்களின் ஒருங்கிணைந்த முயற்சிகளால் குணமடைந்தவர்களின் எண்ணிக்கை நாள்தோறும் அதிகரித்து வருகின்றது. ஜூலை மாதம் முதல் வாரத்தில், ஒரு நாளில் குணமடைந்தவர்களின் எண்ணிக்கை சராசரியாக 15000 ஆக இருந்தது. இது ஆகஸ்ட் மாதம் முதல் வாரத்தில் 50000–ஆக அதிகரித்துள்ளது.
நோயாளிகள் குணமடைந்து மருத்துவமனையிலிருந்து வீடு திரும்புவது அதிகரித்திருப்பது, குறைவான தொற்றுள்ளவர்கள் வீடுகளில் தனிமைப்படுத்தப்பட்டிருப்பது ஆகியவற்றின் காரணமாக குணமடைந்தோரின் மொத்த எண்ணிக்கை 16,39,599-ஐ தாண்டியுள்ளது. குணமடைந்தவர்கள் விகிதம் 70.38 விழுக்காடு என்ற உயர்ந்த அளவை எட்டியுள்ளது.
மருத்துவ சிகிச்சை தேவைப்படுவோரின் எண்ணிக்கை 6,43,948 மட்டுமே. இது, கொவிட்-19 தொற்று உறுதிப்படுத்தப்பட்டுள்ளவர்களில் 27.64 விழுக்காடுதான். இவர்கள், தீவிர மருத்துவக் கண்காணிப்பில் வைக்கப்பட்டுள்ளனர். குணமடைந்தோர் விகிதம் தொடர்ந்து சீராக அதிகரித்து வருவதால், கொவிட்-19 நோயாளிகளைவிட, 10 லட்சம் பேர் அதிகமாக குணமடைந்துள்ளனர்.
கொவிட்-19 தொற்றால் இறப்பவர்களின் விகிதமும் உலக சராசரியைவிட இந்தியாவில் குறைவாக இருக்கிறது. இன்று இந்த இறப்பு விகிதம் 1.98 விழுக்காடாகும்
இந்தியாவில், “பரிசோதனை, தடம் அறிதல் மற்றும் சிகிச்சைகள்” என்ற உத்தி மூலம் கடந்த 24 மணி நேரத்தில், 7,33,449 பரிசோதனைகள் செய்யப்பட்டுள்ளன. இதுவரை மொத்தம் 2.6 கோடி பரிசோதனைகள் செய்யப்பட்டுள்ளன. சோதனைகளின் எண்ணிக்கை 10 லட்சம் பேருக்கு 18,852 ஆக அதிகரித்துள்ளது.
நாட்டின் பரிசோதனைக் கூடங்களின் கட்டமைப்பு, தொடர்ந்து வலுப்படுத்தப்பட்டு தற்போது 1421 கொவிட் ஆய்வகங்கள் உள்ளன. அரசு துறையில் 944 ஆய்வகங்களும், தனியார் துறையில் 477 ஆய்வகங்களும் இயங்கி வருகின்றன. அவற்றின் விவரம் பின்வருமாறு;
- ரியல் –டைம் ஆர்டி பிசிஆர் அடிப்படையிலான ஆய்வகங்கள்; 724 
- ட்ரூநேட் அடிப்படையிலான ஆய்வகங்கள்; 584 
- சிபிநேட் அடிப்படையிலான ஆய்வகங்கள்; 113 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
-----
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு தொடர்ந்து சரிவு: தினசரி தொற்று எண்ணிக்கை 42,766 ஆக பதிவு
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 37 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 48,04,423 முகாம்களில் 37,21,96,268 தடுப்பூசிகள் போடப்பட்டுள்ளன. கடந்த 24 மணி நேரத்தில் 30,55,802 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 42,766 பேர் புதிதாகப் பாதிக்கப்பட்டுள்ளனர். இதையடுத்து, தொடர்ந்து 13-வது நாளாக அன்றாட புதிய பாதிப்புகள் 50,000-க்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 4,55,033 ஆக சரிந்துள்ளது. இது, நாட்டின் மொத்த பாதிப்பில் வெறும் 1.48 சதவீதமாகும்.
இதுவரை மொத்தம் 2,99,33,538 பேர் கொவிட்-19 தொற்றிலிருந்து குணமடைந்துள்ளனர். கடந்த 24 மணி நேரத்தில் 45,254 பேர் குணமடைந்தனர். இதன்படி குணமடைந்தவர்களின் விழுக்காடு 97.20 சதவீதமாக அதிகரித்துள்ளது.
கடந்த 24 மணி நேரத்தில் 19,55,225 பரிசோதனைகளும், இந்தியாவில் இதுவரை மொத்தம் 42,90,41,970 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.34 சதவீதமாகவும், தினசரி தொற்று உறுதி விகிதம் 2.19 சதவீதமாகவும் இன்று பதிவாகியுள்ளது. தொடர்ந்து 19 நாட்களாக இந்த எண்ணிக்கை 3 சதவீதத்திற்கு குறைவாகவும், 33 நாட்களாக 5 சதவீதத்திற்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734364
-----
(Visitor Counter : 188
இளைஞர் நலன் மற்றும் விளையாட்டு அமைச்சகம்
கேலோ இந்தியா யு21 பெண்கள் ஹாக்கி லீக் முதல் போட்டி: மத்திய அமைச்சர் திரு அனுராக் சிங் தாகூர் நாளை தொடங்கி வைக்கிறார்.
கேலோ இந்தியா யு21 பெண்கள் ஹாக்கி லீக்கின் முதல் போட்டியை தில்லியில் உள்ள மேஜர் தியான் சந்த் தேசிய அரங்கத்தில் மத்திய விளையாட்டுத்துறை அமைச்சர் திரு அனுராக் சிங் தாகூர் நாளை தொடங்கி வைக்கிறார்.
இந்த லீக் போட்டி டிசம்பர் 15ம் தேதி முதல் 21ம் தேதி வரை நடத்தப்படுகிறது. புதிதாக உருவாகி வரும் ஹாக்கி வீராங்கனைகளிடம் போட்டி தன்மையை ஏற்படுத்துவதற்கான கூடுதல் வாய்ப்பை வழங்கும் வகையில் இந்த லீக் போட்டியை மத்திய விளையாட்டுத்துறை அமைச்சகம் உருவாக்கியுள்ளது.
இந்திய விளையாட்டு ஆணையம் மற்றும் ஹாக்கி இந்தியா அமைப்புடன் இணைந்து இந்த போட்டி நடத்தப்படுகிறது.
இதில் மொத்தம் 14 அணிகள் குரூப் ஏ மற்றும் குரூப் பி என பிரிக்கப்பட்டுள்ளன.
இந்த லீக் போட்டி குறித்து இந்திய பெண்கள் ஹாக்கி அணியின் முன்னாள் கேப்டன் ப்ரீத்தம் ராணி சிவாஜ் கூறுகையில், ‘‘ நாடு முழுவதும் உள்ள ஹாக்கி வீராங்கனைகள் தங்கள் திறமையை வெளிப்படுத்துவதற்கு இந்த லீக் போட்டி சிறந்த வாய்ப்பு’’ என கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781350
புவி அறிவியல் அமைச்சகம்
வடமேற்கு மற்றும் மத்திய இந்தியா பகுதியில் நாளை முதல் பிப்ரவரி 5ம் வரை லேசான மழைக்கு வாய்ப்பு
வடமேற்கு மற்றும் மத்திய இந்தியா பகுதியில் நாளை முதல் பிப்ரவரி 5ம் வரை லேசான மழைக்கு வாய்ப்புள்ளதாக இந்திய வானிலை ஆய்வு மையம் தெரிவித்துள்ளது.
வடமேற்கு இந்தியாவில் நாளை முதல் பிப்ரவரி 5ம் தேதி வரையும், மத்தியப் பிரதேசத்தில் பிப்ரவரி 4ம் தேதி முதல் 5ம் தேதி வரையும், கிழக்கு உத்தரப் பிரதேசம், பீகார் மற்றும் ஜார்கண்ட் ஆகிய பகுதிகளில் பிப்ரவரி 5ம் தேதி முதல் பிப்ரவரி 6ம் தேதி வரையும் ஒரு சில இடங்களில் லேசானது முதல் மிதமான மழையும், ஒரு சில இடங்களில் இடி மின்னலுடன் மழைக்கு வாய்ப்புள்ளது என்றும் இந்திய வானிலை ஆய்வு மையம் தெரிவித்துள்ளது.
வடமேற்கு மற்றும் அதனையொட்டியுள்ள மத்திய இந்தியா பகுதியில் அடுத்த மூன்று முதல் 4 நாட்களில் குறைந்தபட்ச வெப்பநிலை படிப்படியாக அதிகரிக்கும் வாய்ப்புள்ளது. இங்கு தற்போது நிலவும் குளிரும் அடுத்த 24 மணி நேரத்தில் குறையும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694403
••••
(Visitor Counter : 98
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் கொரோனா மாதிரி பரிசோதனை முறையை விரைவுபடுத்துவதற்கான நடவடிக்கைகள் குறித்து மத்திய அமைச்சர் டாக்டர் ஜிதேந்திர சிங் கலந்துரையாடல்
ஜம்மு காஷ்மீரில் கொரோனா மாதிரி பரிசோதனை முறையை விரைவுபடுத்துவதற்கான நடவடிக்கைகள் குறித்து மத்திய அமைச்சர் டாக்டர் ஜிதேந்திர சிங் இன்று கலந்துரையாடினார். ஜம்மு காஷ்மீரில் கொரோனா மாதிரி பரிசோதனைகள் காலத்திற்கு உட்பட்டதாகவும், எந்தவிதமான இடைஞ்சல்களும், தேவையற்ற தாமதங்களும் ஏற்படாது என்பதை மக்களுக்கு உறுதியளிக்கும் விதத்திலும் இருக்க வேண்டும் என்ற கோரிக்கைக்கு ஏற்ப, பரிசோதனைகள் விரைவுபடுத்தப்பட வேண்டியது அவசியம் என்று மத்திய அமைச்சர் டாக்டர் ஜிதேந்திர சிங் வலியுறுத்தியுள்ளார். சுமார் ஒன்றரை மணி நேரத்துக்கும் மேலாக, ஜம்மு காஷ்மீர் சுகாதாரத்துறையின் மூத்த அதிகாரிகள், எஸ் கே ஐ எம் எஸ் மற்றும் அரசு மருத்துவக் கல்லூரி பேராசிரியர்கள் மற்றும் தலைவர் ஆகியோருடன் அவர் இதுகுறித்து கலந்துரையாடினார்.
பெயர், தொலைபேசி எண் போன்ற விவரங்களை அளிக்கும் போது துல்லியமான விவரங்களை மக்கள் அளிக்க வேண்டும் என்றும், இதனால் அவர்கள் அறிக்கை ‘பொருந்தாத தகவல்’ என்ற அடிப்படையில் தாமதமின்றிக் கிடைக்கும் என்றும் அவர் கேட்டுக் கொண்டார். சுகாதாரத்துறையின் நிதி ஆணையர் திரு. அட்டல் துல்லூ ஒரு விளக்கப்படம் ஒன்றின் மூலம் பரிசோதனை மையமாக தெரிவு செய்யப்பட்டுள்ள ஒவ்வொரு மையத்திலும் இதுவரை நடத்தப்பட்டுள்ள பரிசோதனைகளின் எண்ணிக்கை மற்றும் இனிவரும் நாட்களில் எடுக்கப்பட உள்ள பரிசோதனைகளின் உத்தேச எண்ணிக்கை ஆகியவற்றையும் அமைச்சருக்கு எடுத்துக்கூறினார். ஆரம்பத்தில் நாளொன்றுக்கு 100 பரிசோதனைகள் செய்யப்பட்டன என்றும், இப்போது நாளொன்றுக்கு பல ஆயிரக்கணக்கான பரிசோதனைகள் செய்யப்படுவதாகும் அவர் கூறினார்.
இன்னும் சற்று பொறுமையுடன், உறுதியுடன் இருந்தால், பரிசோதனை அறிக்கை கிடைப்பதற்கு ஆகும் சராசரி நேரத்தை மேலும் குறைக்க முடியும் என்றும் அமைச்சர் கூறினார். ஏற்கனவே கொடுக்கப்பட வேண்டிய பரிசோதனைகளின் முடிவுகளை விரைவாக அளிக்குமாறும் அவர் கேட்டுக்கொண்டார்.
சுகாதார அதிகாரிகளுக்கும், மருத்துவர்களுக்கும் பாராட்டுத் தெரிவித்த டாக்டர் ஜிதேந்திர சிங், நாட்டில் உள்ள பிற மாநிலங்கள்/ யூனியன் பிரதேசங்களை விட ஜம்மு-காஷ்மீர் நல்ல நிலையில் பெருந்தொற்றை எதிர்கொள்வதாகவும், இதற்கு சான்றாக புள்ளி விவரங்கள் உள்ளன என்றும் கூறினார்.
உள்துறை அமைச்சகம்
வெளிநாட்டவர்களில் சில பிரிவுகளின் கீழ் உள்ளவர்கள் இந்தியாவுக்கு வருவதை அனுமதிப்பதற்கான விசா மற்றும் பயணக் கட்டுப்பாடுகள் தளர்வு.
இந்தியாவுக்கு வந்தாக வேண்டிய சில பிரிவுகளைச் சேர்ந்த வெளிநாட்டினருக்காக விசா மற்றும் பயணக் கட்டுப்பாடுகளைத் தளர்த்த வேண்டிய விஷயம் குறித்து இந்திய அரசு பரிசீலனை செய்தது. பின்வரும் பிரிவுகளில் உள்ள வெளிநாட்டினர் இந்தியாவுக்கு வருவதை அனுமதிக்க முடிவு செய்யப்பட்டுள்ளது:
- அட்டவணை குறிக்காத வணிக ரீதியிலான / சிறப்பு விமானத்தில் வணிக விசாவில்  இந்தியாவுக்கு வரும் வெளிநாட்டுத் தொழிலதிபர்கள்.
- ஆய்வகங்கள் மற்றும் தொழிற்சாலைகள் உள்ளிட்ட, இந்திய சுகாதாரத் துறை மையங்களில், தொழில்நுணுக்க ரீதியிலான பணியாற்றுவதற்கு வரும் வெளிநாட்டு சுகாதார நிபுணர்கள், சுகாதார ஆராய்ச்சியாளர்கள், பொறியாளர்கள் மற்றும் டெக்னீசியன்கள். உற்பத்திப் பிரிவுகள், வடிவமைப்புப் பிரிவுகள், மென்பொருள் மற்றும் தகவல் தொழில்நுட்பப் பிரிவுகளும், நிதித் துறை சார்ந்த நிறுவனங்களும்  இதில் அடங்கும்.
- வெளிநாடுகளில் தயாரிக்கப்பட்ட இயந்திரங்கள் மற்றும் சாதனங்களை இந்தியாவில் நிறுவுதல், பழுதுநீக்குதல், பராமரிப்புப் பணிக்காக, பதிவு செய்யப்பட்ட இந்தியத் தொழில் நிறுவனத்தின் அழைப்பின் பேரில், பயணிக்கும் வெளிநாட்டு தொழில்நுணுக்க நிபுணர்கள் மற்றும் பொறியாளர்கள். சாதனங்களை நிர்மாணம் செய்தல் அல்லது வாரண்டியில் இருப்பவை, அல்லது விற்பனைக்குப் பிந்தைய சேவை அல்லது வணிக விதிகளின்படி பழுதுநீக்குதலாக அது இருக்கலாம்.
மேலே குறிப்பிட்ட பிரிவுகளைச் சேர்ந்த வெளிநாட்டினர், தங்கள் தேவைக்கு ஏற்ற புதிய பிசினஸ் விசா அல்லது வேலை பார்ப்பதற்கான விசாவைப் புதிதாக வெளிநாட்டில் உள்ள இந்திய தூதரகங்கள் / அலுவலகங்களில் பெறவேண்டும். வெளிநாட்டில் உள்ள இந்தியத் தூதரகம் / அலுவலகங்கள் மூலம் வழங்கப்பட்ட நீண்ட காலத்துக்கு பலமுறை வந்து செல்வதற்கான பிசினஸ் விசா வைத்திருக்கும் [விளையாட்டுகளுக்கான B-3 அல்லாதவை] சம்பந்தப்பட்ட இந்தியத் தூதரகம் / அலுவலகங்கள் மூலம் பிசினஸ் விசாவை மறு-செல்லுபடியாக்கம் செய்து கொள்ள வேண்டும். முன்னர் ஏதும் எலெக்ட்ரானிக் விசா பெற்றிருந்தால், அதை வைத்துக் கொண்டு இந்தியாவில் பயணம் மேற்கொள்ள அந்த வெளிநாட்டவர்கள் அனுமதிக்கப்பட மாட்டார்கள்.
இதுகுறித்த அதிகாரப்பூர்வ ஆவணத்தைக் காண இங்கே கிளிக் செய்யவும்
https://static.pib.gov.in/WriteReadData/userfiles/Business%20Visa%20permission%2001.06.2020.pdf
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொரோனா பரவல் காரணமாக, கர்ப்பிணி மற்றும் மாற்றுத்திறனாளி ஊழியர்களுக்கு அலுவலகம் செல்வதில் இருந்து விலக்கு அளிக்கப்படுவதாக மத்திய அமைச்சர் டாக்டர் ஜித்தேந்திர சிங் கூறியுள்ளார்
கொரோனா மூன்றாவது அலை பரவலையடுத்து, பணியாளர் மற்றும் பயிற்சி துறை வெளியிட்டுள்ள விதிமுறைகள் குறித்து விளக்கியுள்ள மத்திய அறிவியல், தொழில்நுட்பம் ; புவி அறிவியல் ; பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி, விண்வெளி துறை இணையமைச்சர் டாக்டர் ஜித்தேந்திர சிங், கர்ப்பிணி பெண்கள், மாற்றுத்திறனாளி ஊழியர்கள் அலுவலகம் செல்வதிலிருந்து விலக்கு அளிக்கப்படுவதாக இன்று அறிவித்துள்ளார். ஆனால், வீட்டிலிருந்து வேலை செய்யும் வகையில், பணி நேரத்தில் இருக்க வேண்டும்.
கட்டுப்பாட்டு மண்டல பகுதியைச் சேர்ந்த அதிகாரிகள் மற்றும் ஊழியர்களுக்கும், கட்டுப்பாடுகள் நீங்கும் வரை விலக்கு அளிக்கப்படுவதாக அவர் தெரிவித்தார்.
துணை செயலர்கள் அந்தஸ்துக்கு கீழ் உள்ள அரசு ஊழியர்களில் 50 சதவீதம் மட்டும் பணிக்கு வர அறிவுறுத்தப்படுவதுடன், எஞ்சிய 50 சதவீதம் பேர் வீட்டிலிருந்து பணி செய்ய வேண்டும் என அமைச்சர் தெரிவித்தார். சுழற்சி முறையில், இது அமல்படுத்தப்படும்.
இருப்பினும், வீடுகளில் இருந்து பணிபுரிவோர், தொலைபேசியில் தொடர்ந்து தொடர்பில் இருக்க வேண்டும் என அவர் கூறினார். அலுவல் கூட்டங்கள் கூடியமட்டும் காணொலி மூலம் நடத்தப்பட வேண்டும் என்றும், பார்வையாளர்களுடனான சந்திப்புகளை, மிகவும் தேவையாக இருந்தால் மட்டுமே மேற்கொள்ள வேண்டும் என்றும் அவர் தெரிவித்தார்.
பணியிடங்கள் சானிடைசர் தெளித்து தூய்மையாக பராமரிக்கப்பட வேண்டும். இந்த விதிமுறைகள் ஜனவரி 31 வரை அமலில் இருக்கும் என டாக்டர் ஜித்தேந்திர சிங் கூறினார். அவ்வப்போது ஆய்வுகள் நடத்தப்பட்டு, சூழ்நிலைக்கு ஏற்ப விதிமுறைகள் மாற்றியமைக்கப்படும் என்று அறிவிக்கப்பட்டுள்ளது
பிரதமர் அலுவலகம்
உச்சநீதிமன்ற முன்னாள் தலைமை நீதிபதி திரு.ஆர்சி லஹோட்டி மறைவுக்குப் பிரதமர் இரங்கல் தெரிவித்துள்ளார்
உச்சநீதிமன்ற முன்னாள் தலைமை நீதிபதி திரு.ஆர்சி லஹோட்டி மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
டுவிட்டரில் பிரதமர் கூறியிருப்பதாவது;
“உச்சநீதிமன்ற முன்னாள் தலைமை நீதிபதி திரு.ஆர்சி லஹோட்டி மறைவால் வேதனையடைந்துள்ளேன். நீதித்துறைக்கான அவரின் பங்களிப்புக்காகவும், சாமானிய மக்களுக்கு விரைந்து நீதி கிடைப்பதை உறுதி செய்ய வலியுறுத்தியதற்காகவும் அவர் நினைவுகூரப்படுவார். அவரின் குடும்பத்தினருக்கும், நண்பர்களுக்கும் இரங்கலை தெரிவித்துக் கொள்கிறேன். ஓம் சாந்தி.”
ஜல்சக்தி அமைச்சகம்
அருணாச்சல பிரதேசம் 2023ஆம் ஆண்டுக்குள் அனைத்து கிராமப்புற வீடுகளுக்கும் குடிநீர்க் குழாய் இணைப்பு வழங்கும்.
நடப்புப் பருவமழைக் காலத்தில் அருணாச்சலப்பிரதேசம் மிக அதிக அளவு மழை பெற்றுள்ளது. திடீர் வெள்ளப்பெருக்கு, இடி மின்னலுடன் கூடிய மழை, நிலச்சரிவு, நில அரிப்பு போன்ற இயற்கைச் சீற்றங்களின் காரணமாக, நிலப்பரப்பில் உள்ள குடிநீர் ஆதாரங்களைச் சார்ந்திருந்த குடிநீர் வழங்கும் அமைப்புகள் வெகுவாகப் பாதிக்கப்பட்டன. அருணாச்சலப்பிரதேசத்தில் கிழக்கு சியாங் மாவட்டத்தில்,21 ஆயிரத்து 287 பேர் மக்கள்தொகை கொண்ட 19 கிராமங்கள் கொண்ட பிலாட் வட்டம், ஓவன் சில்லே வட்டம், ரக்சின் தலைமையகம் ஆகிய இடங்களுக்குக் குடிநீர் வழங்கும் லேடம் பல்கிராமக் குடிநீர்த் திட்டம், இந்த இடங்களில் உள்ள நீர்ப்பிடிப்புப் பகுதிகளில், திடீரென இடி மின்னலுடன் கூடிய மழை பெய்ததால், மிக மோசமாகப் பாதிக்கப்பட்டுள்ளது. கடல் மட்டத்தை விட 1500 அடி உயரத்திலும், மோட்டார் வாகனங்கள் செல்லக்கூடிய தெருவின் இறுதியில் இருந்து 7 கிலோமீட்டர் தொலைவிலும், உள்ள இப்பணிகள் மிக மோசமாகப் பாதிக்கப்பட்டன. முக்கிய குழாய் இணைப்பு , நதிகள் கடக்கும் பல இடங்களில் சேதமடைந்துள்ளன.
அருணாச்சலப்பிரதேச அரசு, இந்த மிஷனின் கீழ், மாநிலத்தில் உள்ள அனைத்து வீடுகளுக்கும் 2023ஆம் ஆண்டுக்குள் நூறு சதவிகிதம் குடிநீர்க் குழாய் இணைப்பு கொடுக்க முடிவு செய்துள்ளது.
பிரதமர் அலுவலகம்
அமிர்த காலத்தில் ஏழைகளுக்கு அதிகாரமளித்தல்
வேகமாக வளர்ந்து வரும் இன்றைய உலகில் வறுமை என்பது அரசுகளின் முக்கியமான கவலையாக உள்ளது. இந்தியா போன்ற வளரும் நாட்டில் வறுமையை ஒழிப்பது அரசுக்கு சவாலாக உள்ளது. பிரதமர் மோடியின் ‘அனைவரும் இணைவோம் அனைவரும் உயர்வோம்’ என்ற குறிக்கோளுடன் அனைவருக்கும் சமூக நலன் என்பதில் பிரதமர் நரேந்திர மோடியால் தலைமை தாங்கப்படும் மத்திய அரசு கவனம் செலுத்துகிறது. எவரும் விடுப்பட்டு விடாமல் இருப்பதை உறுதி செய்யவும் வளர்ச்சி மற்றும் முன்னேற்றத்தின் தாக்கமும் பயன்களும் சமூகத்தின் அனைத்து பிரிவினரையும் ஒன்றடைவதை உறுதிப்படுத்தவும் 2014 முதல் பல வகையான முன்முயற்சிகளை அரசு மேற்கொண்டு வருகிறது. கடந்த 9 ஆண்டுகளில் இலக்கு நிர்ணயிக்கப்பட்ட பலன்கள் அனைவருக்கும் கிடைப்பதற்காக அரசின் பல்வேறு திட்டங்களின் திறன்மிக்க அமலாக்கம் காரணமாக நாடு முழுவதும் அனைவரையும் உள்ளடக்கியதான வளர்ச்சி ஏற்பட்டுள்ளது.
பிரதமரின் இணையதளத்தில் இருந்து கட்டுரை ஒன்றை பிரதமர் அலுவலகம் பகிர்ந்துள்ளது.
“அனைவரும் இணைவோம் அனைவரும் உயர்வோம்’ என்ற குறிக்கோளுடன் அனைவரையும் உள்ளடக்கிய பொருளாதாரம் மற்றும் நேரடிப் பயன் பரிமாற்றம் மூலம் வறுமை ஒழிக்கப்படுகிறது. #9YearsOfGaribKalyan”
------------------
AD/SMB/RS/GK
(
உள்துறை அமைச்சகம்
பாப்புலர் ஃபிரண்ட் ஆப் இந்தியா  மற்றும் அதனுடன் இணைந்த அமைப்புகளை ‘சட்டவிரோத அமைப்புகள்’ என மத்திய உள்துறை அமைச்சகம் அறிவித்துள்ளது
பாப்புலர் ஃபிரண்ட் ஆப் இந்தியா  மற்றும் அதனுடன் தொடர்புடைய அல்லது இணைந்த அமைப்புகள் அல்லது முன்னணிகள் நாட்டின் ஒருமைப்பாடு, பாதுகாப்பு, இறையாண்மை ஆகியவற்றை சீர்குலைக்கும் விதத்தில் பயங்கரவாத செயலில் ஈடுபடுதல், அதற்கு நிதியளித்தல், கொடூரமாக கொலைகள் செய்தல் உள்பட நாட்டின் அரசியல் சட்ட அமைப்பை மதிக்காமல் பொது ஒழுங்கை சீர்குலைக்கும் தொடர் குற்றங்களில் ஈடுபடுவது கண்டறியப்பட்டுள்ளது.
எனவே இந்த அமைப்பின் கொடிய செயல்களை கட்டுப்படுத்துவது அவசியம் என மத்திய உள்துறை அமைச்சகம் கண்டறிந்து, பாப்புலர் ஃபிரண்ட் ஆப் இந்தியா  மற்றும் அதனுடன் தொடர்புடைய அல்லது இணைந்த அமைப்புகள், ரெஹாப் இந்தியா ஃபவுண்டேஷன் , கேம்பஸ் ஃபிரண்ட் ஆப் இந்தியா , அகில இந்திய இமாம்கள் கவுன்சில் , மனித உரிமை அமைப்புகளின் தேசிய கூட்டமைப்பு , தேசிய மகளிர் முன்னணி, ஜூனியர் முன்னணி, எம்பவர் இந்தியா ஃபவுண்டேஷன், கேரளாவில் உள்ள ரெஹாப் ஃபவுண்டேஷன் உள்ளிட்ட முன்னணிகளை சட்டவிரோத நடவடிக்கைகள்  சட்டம் 1967 பிரிவுகளின் கீழ் “சட்டவிரோத அமைப்புகளாக” அறிவித்துள்ளது.
வணிகம் மற்றும் தொழில்துறை அமைச்சகம்
தற்போதைய கோவிட்-19 பெருந்தொற்று காலகட்டத்தில் இந்திய கம்பெனிகளை சந்தர்ப்பவசத்தால் வாங்குதல் / கையகப்படுத்துதலை தடுப்பதற்காக நடைமுறையில் உள்ள அந்நிய நேரடி முதலீட்டுக் கொள்கையில் அரசு திருத்தம் செய்கிறது
தற்போதைய கோவிட்-19 பெருந்தொற்று காலகட்டத்தில் இந்திய கம்பெனிகளை சந்தர்ப்பவசத்தால் வாங்குதல் / கையகப்படுத்துதலை தடுப்பதற்காக நடைமுறையில் உள்ள நேரடி அந்நிய நேரடி முதலீட்டுக் கொள்கையில் திருத்தம் செய்ய இந்திய அரசு பரிசீலனை செய்தது. ஒருங்கிணைந்த அந்நிய நேரடி முதலீட்டுக் கொள்கையில் கொள்கை 2017இல் உள்ளடங்கி இருக்கும் தற்போதைய கொள்கையின் பத்தி 3.1.1ஐ அரசு திருத்தி அமைத்துள்ளது. வர்த்தகம் மற்றும் தொழில் அமைச்சகத்தின் தொழில் மேம்பாடு மற்றும் உள்நாட்டு வர்த்தகத் துறை இத்திருத்தம் தொடர்பான பத்திரிகைச் செய்தி எண் 3ஐ  வெளியிட்டுள்ளது.
தற்போது நடைமுறையில் உள்ள நிலை, மற்றும் திருத்தப்பட்ட பிறகான நிலை குறித்த விவரங்கள் கீழே தரப்படுகின்றன:
தற்போதைய நடைமுறை
பத்தி 3.1.1: தடை செய்யப்பட்டுள்ள பிரிவுகள்/செயல்பாடுகள் தவிர ஏனையவற்றில் அந்நிய நேரடி முதலீட்டுக் கொள்கைக்கு உட்பட்டு இந்தியாவில் வசிக்காத ஒருவர் இந்தியாவில் முதலீடு செய்யலாம். ஆனால் வங்கதேசக் குடிமகன் அல்லது வங்கதேசத்தில் செயல்படும் வரையறுக்கப்பட்ட ஒரு நிறுவனம் அரசு மூலமாக மட்டுமே முதலீடு செய்யமுடியும். மேலும் பாகிஸ்தான் குடிமகன் அல்லது பாகிஸ்தானில் செயல்படும் வரையறுக்கப்பட்ட ஒரு நிறுவனம் அரசு மூலமாக மட்டுமே முதலீடு செய்யமுடியும். அதிலும் பாதுகாப்பு, விண்வெளி, அணுசக்தி நீங்கலாக மற்ற பிரிவுகள் / செயல்பாடுகளில் முதலீடு செய்யலாம். அயல்நாட்டு முதலீட்டுக்குத் தடை செய்யப்பட்டுள்ள பிரிவுகள்/செயல்பாடுகளில் முதலீடு செய்யலாம்.
திருத்தப்பட்ட நிலைமை
பத்தி 3.1.1:
பத்தி 3.1.1: தடை செய்யப்பட்டுள்ள பிரிவுகள் / செயல்பாடுகள் தவிர ஏனையவற்றில் அந்நிய நேரடி முதலீட்டுக் கொள்கைக்கு உட்பட்டு இந்தியாவில் வசிக்காத ஒருவர் இந்தியாவில் முதலீடு செய்யலாம். இந்தியாவுடன் எல்லையைப் பகிர்ந்து கொண்டிருக்கும் நாட்டில் உள்ள ஒருவர் அல்லது இந்தியாவில் முதலீடு செய்வதால் பலன் அடையும் உரிமையாளர் அத்தகைய ஏதாவது ஒரு நாட்டின் குடிமகனாக இருந்தால் அல்லது அங்கிருந்தால், அந்த நாட்டின் அரசு மூலமாகத்தான் முதலீடு செய்ய முடியும். மேலும் பாகிஸ்தான் குடிமகன் அல்லது பாகிஸ்தானில் செயல்படும் வரையறுக்கப்பட்ட ஒரு நிறுவனம் அரசு மூலமாக மட்டுமே முதலீடு செய்யமுடியும். அதிலும் பாதுகாப்பு, விண்வெளி, அணுசக்தி நீங்கலாக மற்ற பிரிவுகள் / செயல்பாடுகளில் முதலீடு செய்யலாம். அயல்நாட்டு முதலீட்டுக்கு தடை செய்யப்பட்டுள்ள பிரிவுகள் / செயல்பாடுகளில் முதலீடு செய்யலாம்.
பத்தி 3.1.1 இந்தியாவில் உள்ள ஒரு நிறுவனத்தில் செய்துள்ள அல்லது எதிர்காலத்தில் செய்ய இருக்கின்ற அந்நிய நேரடி முதலீட்டின் உரிமையை மாற்றித் தரும் போது, அதுவும் நேரடியாக அல்லது மறைமுகமாக மாற்றித் தரும்போது, பத்தி 3.1.1வின் கட்டுப்பாடு / எல்லைக்கு உட்பட்டு பலன் பெறும் உரிமை அமையுமானால், அதைத் தொடர்ந்து அத்தகைய பலன் பெறும் உரிமையில் ஏற்படும் மாற்றத்துக்கு அரசு அனுமதி முக்கியமாகும்.
மேற்சொன்ன முடிவு அந்நிய செலாவணி பரிமாற்றச் சட்டம்  அறிவிப்புத் தேதியில் இருந்து நடைமுறைக்கு வரும்.
(
பிரதமர் அலுவலகம்
8வது ஆசிய கபடி சாம்பியன்ஷிப் பட்டத்தை வென்ற இந்திய கபடி அணிக்கு பிரதமர் வாழ்த்து
8வது ஆசிய கபடி சாம்பியன்ஷிப் பட்டத்தை வென்ற இந்திய கபடி அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் பதிவு வருமாறு:
“8வது ஆசிய கபடி சாம்பியன்ஷிப் பட்டத்தை வென்ற நமது அற்புதமான கபடி அணிக்கு வாழ்த்துக்கள்! அவர்களின் அற்புதமான செயல்திறன் மற்றும் அருமாயான குழு முயற்சியின் மூலம், அவர்கள் உண்மையான விளையாட்டுத் திறனை வெளிப்படுத்தியுள்ளனர். எதிர்கொள்ளும் அனைத்து முயற்சிகளுக்கும் வாழ்த்துகள்.”
தகவல் மற்றும் ஒலிபரப்பு அமைச்சகம்
முதலாவது ஜேம்ஸ்பாண்ட் நடிகர் சர் ஷான் கானரிக்கு ஐஎப்எப்ஐ மரியாதை செலுத்துகிறது
பிரிட்டிஷ் உளவாளி ஜேம்ஸ்பாண்ட் என்னும் கற்பனை பாத்திரத்தில் முதல்முதலாக நடித்து பிரபலமான சர் ஷான் கானரியின் திரைப்படங்கள் 52 ஆவது இந்திய சர்வதேச திரைப்பட விழாவில் திரையிடப்படவுள்ளன. கோவாவில் வரும் 20 ஆம் தேதி முதல் 28 ஆம் தேதிவரை நடைபெறவுள்ள இந்த திரைப்பட விழாவில், திரைப்படங்கள் நேரடியாகவும், இணைய தளம் வாயிலாகவும் திரையிடப்படவுள்ளன. ஷான் கானரியின் ஜனரஞ்சகமான சண்டைக் காட்சிகள், சினிமா ரசிகர்களுக்கு விருந்தளிக்கும்.
ஸ்காட்லாந்தை சேர்ந்த ஷான் கானரி கடந்த ஆண்டு காலமானார். இயான் பிளம்மிங்கின் டாக்டர் நோ , கோல்ட் பிங்கர் , ப்ரெம் ரஷ்யா வித் லவ் , தண்டர்பால் , யு ஒன்லி லிவ் டுவைஸ் , டைமண்ட்ஸ் ஆர் ஃபாரெவர் , நெவர் சே நெவர் அகைன்  போன்ற திரைப்படங்களில் நடித்து புகழ்பெற்றார். இவற்றில் ப்ரெம் ரஷ்யா வித் லவ் , கோல்ட் பிங்கர் , யு ஒன்லி லிவ் டுவைஸ் , தி ஹண்ட் ஃபார் ரெட் அக்டோபர் , 1988-ல் அவருக்கு ஆஸ்கர் விருதை பெற்றுத்தந்த தி அன்ட்டச்சபிள்ஸ்  ஆகிய ஐந்து திரைப்படங்கள் திரைப்பட விழாவில் வெளியிடுவதற்கு தேர்வு செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772307
பிரதமர் அலுவலகம்
நாதுர்பரில் ஏற்பட்ட விபத்தில் நேரிட்ட உயிரிழப்புக்கு பிரதமர் இரங்கல்
கருணைத் தொகை அறிவிப்பு
பிரதமர் திரு.நரேந்திர மோடி, மகாராஷ்டிரா, நாதுர்பரில் ஏற்பட்ட விபத்தில் நேரிட்ட உயிரிழப்புக்கு இரங்கல் தெரிவித்துள்ளார். படுகாயமடைந்தவர்கள் விரைவில் குணமடைய தனது பிரார்த்தனைகளையும் அவர் தெரிவித்துள்ளார். பிரதமர் தேசிய நிவாரண நிதியிலிருந்து, உயிரிழந்தவர்களின் குடும்பத்திற்கு இரண்டு லட்ச ரூபாயும், படுகாயமடைந்தவர்களுக்கு ரூ.50,0000-மும் கருணைத் தொகையாக பிரதமர் அறிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், “மகாராஷ்டிரா நாதுர்பரிலிருந்து வந்திருக்கும் செய்தி துக்ககரமானது. இந்த விபத்தில் தமது குடும்பத்தினரை இழந்து தவிப்பவர்களுக்கு எனது இரங்கல்கள். காயமடைந்தவர்கள் குணமடைய எனது பிரார்த்தனைகள். பிரதமர் தேசிய நிவாரண நிதியிலிருந்து, இறந்தவர்களின் குடும்பங்களுக்கு இரண்டு லட்ச ரூபாயும், படுகாயமடைந்தவர்களுக்கு ரூ.50,0000-மும் வழங்கப்படும்” என்று கூறியுள்ளார்.